În urma primei înfrângeri a lui Napoleon și a exilul său pe Insula Elba, monarhia Bourbon a fost restaurată, fratele mai mic al regelui Ludovic al XVI-lea, Louis Stanislas, fiind încoronat ca Ludovic al XVIII-lea. Fiul lui Ludovic al XVI-lea a fost considerat de monarhiști ca Ludovic al XVII-lea, dar el nu a fost încoronat și niciodată nu a condus de drept; el nu este de obicei numărat printre monarhii francezi, creând un decalaj de numerotare pe cele mai multe liste tradiționale ale regilor francezi. Napoleon va recâștiga controlul țării în timpul domniei Celor o sută de zile în 1815. După înfrângerea sa finală în Bătălia de la Waterloo, monarhia Bourbon a fost restabilită încă o dată, și va continua să conducă Franța până la Revoluția din Iulie din 1830 fiind înlocuită cu o ramură a Casei de Bourbon, Casa de Orleans.